# Bilis d'os

La bilis d'os és una substància emprada com a remei de la medicina tradicional xinesa. Acostuma a ser extreta de la vesícula biliar d'exemplars d'os negre asiàtic i d'os malai. En menor mesura s'extreu de les subespècies xineses d'os bru (de l'Himàlaia i del Tibet), tot i que pot ser extreta de qualsevol úrsid (llevat de lpanda gegant). Actualment, es col·lecta directament d'animals vius mantinguts en captivitat en granges-factoria d'extracció de bilis. Són els anomenats ossos biliars (bile bears), o bé ossos de bateria (battery bears), donada la disposició de les gàbies en aquestes granges. L'extracció es realitza mitjançant un catèter introduït a la vesícula biliar de l'animal després d'una incisió.
Tant l'os negre asiàtic com l'os malai figuren com a vulnerables a la Llista vermella d'animals amenaçats publicada per la Unió Internacional per a la Conservació de la Natura. Anteriorment aquests ossos eren caçats per la bilis, però les granges d'ossos s'han tornat habituals des que es va prohibir la caça als anys vuitanta.
Al 2015 s'estimava que, com a mínim, 12.000 ossos es trobaven en aquesta situació, la majoria a la Xina, però també al Vietnam, Laos, Birmània i Corea del Sud, amb la demanda del producte estenent-se per bona part del sud-est asiàtic. S'estima que el valor del comerç global de productes de l'os és de fins a 2.000 milions de dòlars.

## Extracció
### Captivitat

Per facilitar l'extracció els ossos són mantinguts en gàbies de 2.6 x 4.4 x 6.5 peus (79 cm x 130 cm x 200 cm) per a un animal que pesa de 110 a 260 lliures (de 50 a 120 kg). Aquestes gàbies són tan petites que impedeixen que els ossos puguin seure drets o girar-se, deixant-los sense capacitat per maniobrar. Alguns ossos es mantenen en les anomades crush cages els costats de les quals es poden moure cap a l'interior per contenir l'os.
Viure en aquestes condicions durant més de 25 anys comporta danys psicològics severs, ferides, autolesions i atròfia muscular. Alguns ossos es capturen com a cadells i es poden mantenir confinats en les granjes fins a 30 anys. S'han reportat ossos equipats amb armilles de ferro, per evitar que s'autolesionin l'estomac, a causa del dolor, i que s'extreguin els cateters. L'agost del 2011, un mitjà de premsa asiàtic va reportar un incident en el qual una ossa biliar en captivitat va escanyar a la seva cria, per després suïcidar-se colpejant-se el cap contra una paret.

### Mètode d'extracció

La bilis d'os es pot collir mitjançant diverses tècniques, que requereixen un cert grau de cirurgia, i poden deixar una fístula permanent o un catèter inserit. Al extreure's la bilis mitjançant un forat en l'abdomen de l'animal, que no es tanca mai, aquests resten exposats a possibles infeccions, malalties, com càncer i tumors, així com mort per peritonitis. Una proporció significativa dels ossos moren a causa de l'estrès de la cirurgia no qualificada o de les infeccions que es poden produir.

## Usos

L'ús de la bilis d'os pot dividir-se en dos categories; com a medicina (tractament i prevenció) o com a tònic i menjar. La farmacopenia xinesa indica que les seves accions inclouen:
* Eliminar la calor del fetge
* Millorar convulsions i espasmes
* Millorar la visió
* Netejar el cos de “calors” i materials tòxics
* Dolor intra-anal
Els informes de patologia han demostrat que la bilis dels ossos malalts es contamina sovint amb sang, pus, femta, orina, bacteris i cèl·lules canceroses.

## Referències

* ↑ «Test kit targets cruel bear trade» (en anglès). BBC.
* ↑ «La bile d'ours, un business très rentable» (en francès). Courrier International, 14-04-2010. [Consulta: 30 novembre 2020].
* ↑ «IUCN Red List of Threatened Species» (en anglès). The IUCN Red List of Threatened Species. [Consulta: 30 novembre 2020].
* ↑ Bacon, H «Implications of bear bile farming». Veterinary Times, 2008.
* ↑ «Is the end of 'house of horror' bear bile factories in sight?» (en anglès). The Guardian, 2015. [Consulta: 30 novembre 2020].
* 1 2 «Asian Bear Bile Remedies: Traditional Medicine or Barbarism?» (en anglès). Science base medicine. [Consulta: 22 novembre 2020].
* 1 2 «China’s Bear Farming and Long-Term Solutions». Journal of Applied Animal Welfare Science. 7 (1), 2004, pàg. 71–81. PMID: https://pubmed.ncbi.nlm.nih.gov/15066772/.
* ↑ «Bear Bile Farming - Get The Word Out!» (en anglès). [Consulta: 28 gener 2012].
* ↑ «Bear Bile farming» (en anglès). animalsasia. [Consulta: 30 novembre 2020].
* ↑ «Bile Bear Farm Horrors: Mother Bear Kills Cub and Then Itself» (en anglès). The Morton Report. Arxivat de l'original el 2020-11-12. [Consulta: 28 gener 2012].
* ↑ Error: hi ha títol o url, però calen tots dos paràmetres.«» (en castellà). Arxivat de l'original el 17 de novembre de 2011. [Consulta: 28 gener 2012].
* ↑ «WHAT IS BEAR BILE FARMING? Overview» (en anglès). anilasasia. [Consulta: 30 novembre 2020].

## Vegeu també

* Os del Tibet
* Os malai
* Os bru de l'Himàlaia
* Os blau del Tibet

## Enllaços externs

* Els ossos i l'extracció de bilis Arxivat 2015-11-20 a Wayback Machine. .
* Bear Bile Farming En anglès